ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚንስትር ኣብይ ምስ መሪሕነት ግንቦት 7 ዘትዮም 31 ሓምለ 2018 ምንጪ ስእሊ, Getty Images መግለጺ ስእሊ, ዶክተር ብርሃኑ ነጋ ብግብረ ራዕዲ ሞት ተፈሪድዎም ነይሩ ኣብ ኣሜሪካ ዝርከቡ ቀዳማይ ሚንስትር ኢትዮጵያ ኣብይ ኣሕመድ ምስ መራሒ ግምባር ግንቦት 7 ዶክተር ብርሃኑ ነጋ ተራኺቦም ዘትዯም። እቲ ዘተ ንምልልላይን ኣብ መሰረታዊ ዛዕባታት ስምምዕ ንምግባርን ከምዝነበረ ናይቲ ግምባር ሓላፊ ርክብ ጉዳያት ወፃእን ኣባል ቤት ምኽርን ኣይተ ነኣምን ዘለቀ ንቢቢሲ ተዛሪቦም። ብዘይካ'ዚ ዘተ ንኻልኣይ ግዜ ተራኺቦም'ውን ከምዝተዘራረቡ ሓቢሮም። ባይቶ ወከልቲ ህዝቢ ሽመት ሚኒስትራት ኣጽዲቑ ክሲ ብርሃኑ ነጋን ጃዋር መሓመድን ተቛሪፁ ኢትዮጵያዊ ጉጅለ ራዕዲ የለን ንሶም ከምዝበልዎ እቲ ዘተ ቀዳማይ ሚንስትር ኣብይ ኣብ ዝዓረፉሉ 'ወተር ጌት' ዝተብሃለ ሆቴል'ዩ ተኻይዱ። ኣብቲ ዘተ ንኣይተ ኣንዳርጋቸው ፅጌ ሓዊሱ ሓሙሽተ ኣመራርሓ ግንቦት 7 ዝተረኸቡ ኮይኖም፡ ርእሰ ምምሕዳር ክልል ኦሮሚያ ኣይተ ለማ መገርሳ'ውን ተሳቲፎምሉ። ንልዕሊ ክልተ ሰዓታት ዝፀንሐ ዘተ ፅቡቕ ምርድዳእ ዝተርኣዮ ከምዝነበረ ኣይተ ነኣምን ሓቢሮም። ይኹን ደኣ'ምበር ዝርዝሩ ክዝረቡ ኣይደለዩን። ግንቦት 7 ሕዚ ኣብታ ሃገር ይረአ ዘሎ ለውጢ ከምዝድግፍን፡ ኢትዮጵያ ናብ ትኽክለኛ መስመር ዴሞክራሲ ንምስግጋር ንዝግበር ፃዕሪ ከምዝተሓባበርን ገሊፆም። ኣብ ውሽጢ ዓዲ ይንቀሳቐሱ ዝነበሩ ኣባላቱ ናብ ሰላማዊ ፖለቲካዊ ቃልሲ ክኣትዉ ናይ ምግባር ትልሚ'ውን ዘትዮምሉ። እቲ ግምባር ብሰላማዊ መንገዲ ናብ ዓዲ ዝኣትወሉ፣ ውሕስና ድሕንነት መራሕቱ ከምኡ'ውን ኣብ በረኻ ኤርትራ ዝርከቡ ሰራዊቱ ናብ ሰላማዊ ናብርኦም ዝምልሱሉ ኩነታት ክመቻቾ ከምዝግባእ ተዛሪቦም። ኣይተ ነኣምን "እቲ ዘተ ውፅኢታውን ፍረ ዝተረኸቦን ነይሩ" ክብሉ ገሊፆም። ኣብ ዝመፅእ ዘሎ መረፃ ምስታፍ ብዝምልከትከ ተዘራሪቦምዶ?
